Yield Curve ปรับตัวขึ้นในตราสารระยะสั้น ปรับลงในตราสารระยะยาว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

...สมาคมตราสารหนี้ไทย
ปริมาณการซื้อขายตราสารหนี้ในสัปดาห์นี้ (8–12 ก.พ. 2553) มีมูลค่ารวมทั้งสิ้น 2,444,222.26 ล้านบาท และมีมูลค่าการซื้อขายเฉลี่ยต่อวันอยู่ที่ 488,844.45 ล้านบาท ทั้งนี้จากข้อมูลตลอดทั้งสัปดาห์พบว่า มูลค่าการซื้อขายโดยรวมทั้งหมดสามารถแบ่งเป็นมูลค่าการซื้อขายแบบ Outright ที่ 303,669.63 ล้านบาท หรือคิดเป็น 12.42% ของมูลค่าการซื้อขายรวม ทั้งนี้มูลค่าการซื้อขายแบบ Outright เมื่อแยกตามประเภทของตราสารแล้วนั้น พบว่า พันธบัตรองค์กรภาครัฐ (State Agency Bond) มีปริมาณการซื้อขายเท่ากับ 253,929.16 ล้านบาท คิดเป็นสัดส่วน 83.62% ลดลงจากสัปดาห์ก่อน 1.80% ตามมาด้วยพันธบัตรรัฐบาล (Government Bond) มีมูลค่าการซื้อขายเท่ากับ 26,220.16 ล้านบาท คิดเป็นสัดส่วน 8.63% ลดลงจากสัปดาห์ก่อน 28.08% ต่อมาเป็น ตั๋วเงินคลัง (Treasury Bill) มีมูลค่าการซื้อขายเท่ากับ 18,222.30 ล้านบาท คิดเป็นสัดส่วน 6.00% ลดลงจากสัปดาห์ก่อน 25.87% ทางด้าน หุ้นกู้เอกชน (Corporate Bond) มีมูลค่าการซื้อขายเท่ากับ 3,120.88 ล้านบาท และ พันธบัตรรัฐวิสาหกิจ (State Owned Enterprise Bond) มีมูลค่าการซื้อขายเท่ากับ 1,268.90 ล้านบาท
สำหรับตราสารหนี้ที่มีปริมาณการซื้อขายแบบ Outright สูงสุดเป็น 3 อันดับแรก เมื่อแบ่งตามประเภทของตราสารหนี้มีดังต่อไปนี้คือ ในส่วนของ พันธบัตรรัฐบาล คือ รุ่น LB155A, LB16NA และ LB196A มีมูลค่าการซื้อขายในแต่ละรุ่นเท่ากับ 7,585.40 ล้านบาท 4,005.68 ล้านบาท และ 3,088.49 ล้านบาท ตามลำดับ 
ส่วน พันธบัตรรัฐวิสาหกิจและพันธบัตรองค์กรภาครัฐปริมาณการซื้อขายสูงสุด 3 อันดับแรก คือ พันธบัตรธนาคารแห่งประเทศไทย รุ่น CB10302A, CB10303A และ CB10223A มูลค่า 66,081.75 ล้านบาท 65,960.37 ล้านบาท และ 23,442.87 ล้านบาท ตามลำดับ 
สำหรับ หุ้นกู้ภาคเอกชน นั้น ปริมาณการซื้อขายสูงสุด 3 อันดับแรก คือหุ้นกู้ของธนาคารกรุงศรีอยุธยา (BAY103A (AA)) มูลค่าการซื้อขาย 762.38 ล้านบาท หุ้นกู้ของบริษัท โตโยต้า ลีสซิ่ง (ประเทศไทย) (TLT12DA (AAA)) มูลค่าการซื้อขาย 486.65 ล้านบาท และหุ้นกู้ของบริษัท น้ำประปาไทย (TTW122A (AA)) มูลค่าการซื้อขาย 409.19 ล้านบาท ตามลำดับ
การเคลื่อนไหวของอัตราผลตอบแทนพันธบัตรรัฐบาล ปรับตัวเพิ่มขึ้นในตราสารระยะสั้น แต่กลับปรับตัวลดลงในตราสารระยะยาว โดยสามารถสรุปการเคลื่อนไหวของแต่ละช่วงอายุพันธบัตรรัฐบาลได้ดังนี้ คือ พันธบัตรอายุคงเหลือ 1 ถึง 6 เดือน อัตราผลตอบแทนปรับตัวเพิ่มขึ้นอยู่ระหว่าง +1 ถึง +2 bp. พันธบัตรระยะสั้นอายุ 1 ถึง 3 ปี อัตราผลตอบแทนปรับตัวเพิ่มขึ้นอยู่ระหว่าง +1 ถึง +8 bp. สำหรับพันธบัตรระยะกลาง 5 ถึง 10 ปี อัตราผลตอบแทนปรับตัวเพิ่มขึ้นอยู่ระหว่าง +3 ถึง +10 bp. และระยะยาวมากกว่า 10 ปี อัตราผลตอบแทนปรับตัวขึ้นลงอยู่ระหว่าง 6 ถึง +1 bp.